Hallilla tanssimassa taas | Ifan treenikirja
Hallilla tanssimassa taas
Varasin möllien jälkeen hallivuoron sunnuntaiaamuun, että päästäis Ifan kanssa testaileen uusii musiikkei. Olin jopa suunnitellut alustavan uuden koreon tuohon Stirlingin viulubiisiin, mutta unohdin sitten lapun kotiin enkä oikein ollut valmistautunut muidenkaan musiikkien kanssa. Päätin sitten että koska noi 6.5. Kirkkonummen kisat on seuraavat joihin ollaan näillä näkymin menossa, niin paneudutaan nyt viel meijän epic sax guy euroviisu-koreoon.
Tein koreon ensin kaks kertaa itekseni ilman koiraa ja varmaan 3 vai 4 kertaa sitten Ifan kanssa. Jokainen kerta meni eri tavalla pieleen. 😀 Kaikkia kuitenkin yhdistäen se, että mun kädet on ihan kamalat. Jotain tolkkua niien liikkeeseen tarvitaan.
Ykkösvedossa eka kieppi onnistu, mut Ifa tuli seuraan väärälle puolelle kun en varmaan käskyttänyt ajoissa plus, no, vasen on paljon vahvempi. Frontin sivuaskeleissa se ei oikein tullut mukana ja lopulta nousi seisomaan mua vasten?? Kiepit noin muuten onnistui ilahduttavan hyvin. Väärtepäin oikeella sivulla sivuaskelissa tuli vähän vinossa ja pivotissa autoin ihan kunnolla kun siinä se herkästi karkaa liikaa. Siitä vaihto jalkojen väliin ei sit oikeen enää onnistunut. Peruutus menee myös vinoon ja toinen “kädet ylös” ei enää onnistunut. Viimeinen kieppi ei meinannut irrota enää ja ilmeisesti selän takaa kierto sivulle on v a i k e a ?
Veto 2 meni eniten ketuiks ja mulla meinas pinna loppua kun Ifa ei kuunnellut vaan arpo vaan positioita, joten hypätään suoraan vetoon 3.
Veto 3 alkoi vahvasti kun olin pistänyt vahingossa väärän version biisistä soimaan, sellaisen jossa on ties kuinka monta kymmentä sekuntia alussa kaikkea turhaa pilipalia. Alun pivotista Ifa valahti takapositioon, joten kokeilin että otetaanko siinä peruutusta sitten, mutten käskyttänyt sitä takapositiota, joten se vaan seilas ja haki takas sivulle. Frontti eessä poikittain alkoi olla jo jotenkin paineistunut eikä yhtään toiminut niin kuin yleensä. Sit aattelin et ku ne pivotit kerta hajoo aina ni kokeillaan peruutusta jota on kotona harjoiteltu. Meni ihan kohtalaisesti, mut petrattavaakin olis. Vaihto väärte väliin otti taas ylimääräisiä kieppejä. Sivulaukat jätätti ja jouduin auttamaan, toinen kieppi ok josta itse käännyin väärin ja toinen ei taas oikein irronnut. Lisäksi ohjaan edelleen käsillä liikaa. Tai, koitan liikuttaa niitä jotenki hienosti mut ei se ota onnistuakseen, näyttää pelkästään koiran ohjaamiselta. Väärte oikeella sivuaskeleet meni tässä vedossa ihan kivasti, mutta siinä peruutuskokeilu ei toiminut ollenkaan, koira ampas samantien liian kauas ja vaihto väliin ei taaskaan mennyt niin kuin piti. Ilmeisesti se alkoi tulkita kaikki mun käsien liikkeet kieppikäskyiksi. 😐 Peruutus oli vähän parempi, mun kädet tosin ihan kamalat. 😀 😀 😀 Kokonaisuutena ehkä inan parempi kuitenkin kuin veto 1.
Mieli ei tullut kovin luottavaiseksi Kirkkonummen kisoja ajatellen kun yhtään solidia, samalla lailla toistuvaa vetoa ei saanut aikaan. Kiepit toimii joskus ja jouluna ja kisoissa yleensä ei ollenkaan. Lisäks mä edelleen koukin koiraa mukaani vartalolla ihan liikaa. Ja kädet ei oo taiteellisuutta nähnykää. En selkeesti osaa liikkua tämänkään musiikin tahtiin, varsinkaan koiran kanssa. Turhauttavaa. Miks oon valinnu tällasen lajin. 😀 😀 Näistä on sertin tasoinen osaaminen vielä kaukana ja se harmittaa.
Mindy pääsi myös testailemaan täysin improvisoitua HTM:ää. Sen kanssa pitäis opetella vähän muitakin positioita kuin perus vasen seuruu ja välipositiot. Nää kolme se hanskaa ihan kohtalaisesti, mutta mistään muusta positiosta sillä ei oo hajuakaan. No, ei kai kun ei ole treenattukaan… Meiltä uupuu vieläkin sopiva musa ja teema. Poden siinä vähän samaa masennusta, että kun en mä osaa liikkua minkään musan tahtiin. Ja et mikä sit sopii Tintun tyyliin. Ja että millon sen kanssa sit ees vois kisata kun juoksuja odotellaan kokoajan kuin kuuta nousevaa, mutta kun ei vaan tunnu alkavan. Tuskastuttavaa. Tässä kuitenkin katsottavaksenne kaksi versiota Tintun improista, sama biisi molemmissa. Jos ei muuta samaa meis ni ainaki näköjään loikitaan ihan samiksina aloituspaikalle. 😀
This entry was posted on April 16, 2018, in koiratanssi, omatoimitreenit. Bookmark the permalink.	Leave a comment
← Ifa koiratanssimölleissä
Koiratanssin koetoimitsijana →